Labdien, cienījamie vecāki un skolēni!

Esam saņēmuši informāciju no Izglītības un zinātnes ministrijas par testēšanas kārtības un algoritma izmaiņām. Sākot ar 15. novembri, lai turpinātu epidemioloģiski droša izglītības procesa īstenošanu klātienē, skolās tiek uzsākta Covid-19 ātro antigēna paštestu izmatošana.

Kā informē Veselības ministrija, lai izvērtētu iespēju pakāpeniski pilnībā pāriet uz paštestu izmantošanu skolās, sākotnēji plānots izmantot abas testēšanas metodes - reizi nedēļā veicot jau ierasto laboratorisko skrīninga testu un papildus izmantojot antigēna paštestus.

Otrdien, 16. novembrī, skolēni jau nodeva iknedēļas rutīnas skrīninga pūla testus.

Šajā nedēļā skolēniem papildus būs jāveic testēšana ar antigēna paštestiem:

**Trešdien, 17.novembrī, 1.-3. klase** saņems 1 antigēna paštesta komplektu **testēšanai mājās 21. novembrī;**

**Trešdien, 17.novembrī, 4.-12. klases** skolēni saņems 2 antigēna paštestu komplektus **testēšanai mājās** -**18. novembrī**, un **pirms atgriešanās skolā - 21. novembrī**.

Svarīgi atcerēties, ka**antigēna** **paštestus veic arī vakcinētie un pārslimojušie** (ja kopš inficēšanās ar Covid-19 pagājis vairāk par 6 nedēļām), **gan nevakcinētie skolēni.**

**Testēšana no 22. līdz 26. novembrim**

Laboratoriskais rutīnas skrīninga tests notiek pēc esošā grafika. Nākamais skrīninga tests būs jāveic **otrdien, 23. novembrī,** (to neveic vakcinētajiem un pārslimojušajiem skolēniem).

Testa rezultāti būs derīgi arī interešu izglītības apmeklēšanai.

**Skolēniem nākamajā nedēlā būs jāveic šādi testi:**

**1.-3. klasēm** 1 laboratoriskais skrīninga tests otrdien, 23.11., + 1 paštests **mājās, jātestē ceturtdien, 25.11.**

**4.-12. klasēm** 1 laboratoriskais skrīninga tests otrdien, 23.11.,+ 1 paštests **skolā**, **testēšana ceturtdien, 25.11.**

**Paštestus veic gan vakcinētie, gan nevakcinētie bērni, gan pārslimojušie** (ja kopš inficēšanās ar Covid-19 pagājis vairāk par 6 nedēļām).

**Antigēna paštesta veikšana mājās**

1-3. klases skolēni testu veic vecāku uzraudzībā;

**par pozitīvo testu vecāki obligāti paziņo klases audzinātājam;**

skolēns ar pozitīvo testu veic apstiprinošu PĶR testu (siekalu tests vai nazofaringālais tests);

skolēns paliek mājās, ievēro izolāciju līdz atbildes saņemšanai par apstiprinošā PĶR testa rezultātu, vecākiem ir karantīna ar darba nespējas lapu līdz PĶR testa rezultātā saņemšanai.

**Antigēna paštesta veikšana skolā**

Skolēns ievēro epidemioloģiskās drošības prasības – distancēšanās, dezinficēšana, sejas maskas.

4.-12. klases skolēni testu veic skolotāja vadībā;

skolēns rezultātu skolotājam uzrāda individuāli;

skolotājs testa rezultātu fiksē  klases testēšanas veidlapā.

**Pozitīva antigēna paštesta gadījumā:**

vecāki informē klases audzinātāju par pozitīvu testa rezultātu

skolēns var nodot PĶR siekalu testu skolā (tikai no 22.novembra) vai PĶR testu veic laboratorijā ar ģimenes ārsta nosūtījumu;

skolēns dodas mājās (audzinātājs informē vecākus);

skolēns ievēro izolāciju līdz atbildes saņemšanai no laboratorijas par apstiprinošā PĶR testa (siekalu vai nazofaringālais tests) rezultātu;

vecāki informē ģimenes ārstu.

**Ja PĶR testa rezultāts ir pozitīvs** - skolēns turpina mājas karantīnu ierastā kārtībā;

skola nosaka kontaktpersonu sarakstu, paziņo SPKC.

**Ja PĶR tests ir negatīvs** - skolēns izolāciju un mājas karantīnu pārtrauc;

ģimenes ārsts vecākiem slēdz darba nespējas lapu.

Pielikumā nosūtām Veselības ministrijas sagatavotu informatīvo materiālu.

Cieņā,

Nora Pavlova